1. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Τ. 9892 της 23/27 Νοεμ. 1948 Περί απαλλαγής ειδών τινων από της καταβολής δικαιωμάτων υπερημερίας. (Αναδημ. ΦΕΚ Β΄ 219 20 Δεκ. 1948). Έχοντες υπ’ όψιν 1)τας διατάξεις του άρθρ. 67 παρ. 11 του Νόμ. 1165/1948 «περί τελωνειακού κώδικος» ως ούτος συνεπληρώθη δια του άρθρ. 10 παρ. 1 του Α.Ν. 791/1948, 2)την κατά τας συνεδριάσεις της 11ης Οκτωβρίου, 20ής Οκτωβρίου και 19ης Νοεμβρίου ε.έ. ληφθείσαν σύμφωνον γνώμην της Διαρκούς Επιτροπής Δασμολογίου και Εμπορικών Συμβάσεων (Τμήμα Τελωνειακών Νόμων), αποφασίζομεν: 1.Εκ των εμπορευμάτων, άτινα αποτίθενται εγκρίσει της Τελωνειακής Αρχής εις παραχωρουμένας υπό ιδιωτών αποθήκας ή χώρους εκτός τελωνειακού περιβόλου, απαλλάσσονται των κατά το άρθρ. 67 παρ. 11 του Νόμ. 1165/1918 «περί τελωνειακού κώδικος», δικαιωμάτων υπερημερίας τα κάτωθι: α)Σπόγγοι δασμ. κλ. 4μ/1-2. β)Ιλύς σακχάρεως (μέλασσα) δασμ. κλ. 33. γ)Καυσόξυλα δασμ. κλ. 44α. δ)Ξυλάνθρακες και κόνις ξυλανθράκων δασμ. κλ. 44β. ε)Ξυλεία δασμ. κλ. 45α, β, γ, δ, ε, 46α, β, γ/1-2 ς)Άσφαλτος εν γένει δασμ. κλ. 57ι. ζ)Ορυκταί καύσιμοι ύλαι δασμ. κλ. 59α/1-2, β. η)Πίσσα (υγρά ή ξηρά) δασμ. κλ. 59γ. θ)Πετρελαιοειδή δασμ. κλ. 60 α, β, γ, δ, ε και ζ. ι)Σίδηρος ακατέργαστος δασμ. κλ. 61. ια)Σίδηρος ελατός ή ελκυστός δασμ. κλ. 62 α, β. ιβ)Εκρηκτικαί ύλαι δασμ. κλ. 271 α-ε. ιγ)Πυρομαχικά δασμ. κλ. 272 α, β, γ, δ, ε και ζ. ιδ)Πυροτεχνήματα και πυρεία δασμ. κλ. 273 α, β. ιε)Πάσα εύφλεκτος ύλη, ης η απόθεσις εκτός τελωνειακών αποθηκών και περιβόλων επιβάλλεται εκ λόγων ασφαλείας αυτών τούτων των τελωνειακών εγκαταστάσεων και των λιμένων εν γένει. «ις)Χαρτόμαζα δασμ. κλ. 176 β». Η περίπτ. ις΄ προσετέθη δια του Β.Δ. 19 Ιουν./26 Ιουλ. 1954.  «ιζ)Λινόσπορος δασμ. κλ. 16 α/1. ιη)Βαμβακόσπορος δασμ. κλ. 16 β/1.» Τα εδάφ. ιζ΄ και ιη΄ προσετέθησαν δια της υπ’ αριθ. Ε. 19054 της 11 Δεκ. 1954/11 Ιαν. 1955 αποφ. Υπ. Οικονομικών (ΦΕΚ Β΄ 8). 2.Η κατά την προηγουμένην παράγραφον απαλλαγή προκειμένου περί των υπό στοιχ. α, β, γ, δ, ε, ς, ζ, η, ι και ια αναφερομένων ειδών ως και των ελαίων και λιπών της δασμολογικής κλάσεως 60δ εκ των στοιχ. θ΄ αναφερομένων, παρέχεται μόνον οσάκις οι διατιθέμενοι χώροι εις τε τας τελωνειακάς αποθήκας και τους τελωνειακούς περιβόλους δεν δύνανται να περιλάβωσι ταύτα. Προς τον σκοπόν τούτον δέον προ πάσης εκφορτώσεως των ως άνω εμπορευμάτων να καταχωρείται επί των οικείων δηλωτικών σχετική πράξις υπογραφομένη υπό του προϊσταμένου της οικείας Τελωνειακής Αρχής ή του νομίμου αναπληρωτού αυτού, εξ ης να προκύπτη η έλλειψις χώρου εις τας διατιθεμένας τελωνειακάς αποθήκας και περιβόλους δια την εντός αυτών απόθεσίν των. 